Nambuluzo za Namba(Factors of Numbers)

From IALI NGO with authority from Charles Muwanga !

Nambuluzo za Namba (Factors of numbers)

Okusobola okunnyonnyoka essomo ly’ekibalangulo eky’okulambulula namba obulungi, wetaagisa okumanya egimu ku miramwa egikozesebwa, naddala emiramwa nga:

        Ekitondeko / Omutondeko                       (Product)

•	Enkubisa				(coefficients)

•	Enkubise				 (multiples)

•	Entakyuka				(constants)

•	entakoma 				(infinite)

•	enkiise/enkyusibwo			(variable), 

•	engabiso				(divisor)

•	omugabo				(dividend)

•	Ennyingo				(terms), 

•	Mufunza				(exponentiation)

•	Kyekubisamufunza				(logarithms).

•	Namba ennambulukufu		(composite numbers)

•	Namba ezitali nambulukufu	(prime numbers)

•	Enfikkizo oba enfissi				(remainder)

•	Nambuluzo 				(factors)

•	Nambuluzo Eyawamu 		(Common factor)

•	Enkubise Eyawamu   		(Common Multiples)

•	Enkubise Eyamu Esembayo 	(Lowest Common Multiple)

•	Nambuluzo  Eyawamu Esingayo (Greatest Common )

•	Okulambuluza namba ezitali nambulukufu (prime factorization)

Mu muwendo   5 x 3 = 15,    ttaano ne ssatu ze nambuluzo ( factors) oba enkubisa(coefficients)  ate  kumi na ttaano  ye nkubise(multiple.)  oba ekitondeko(product). 

Okulambulula (Factoring) kiringa kwabuluza mu namba; kitegeeza okulaga namba ng’ekubise (multiple) oba kiyite ekitondeko(product) kya nambuluzo  zaayo (its factors). Nambuluzo ziba namba ennambulukufu (composite numbers) oba namba ezitali nambulukufu (prime numbers ) ,okujjako 0 ne  1 ezitagwa mu biti bino ebibiri.

Namba 15 nkubise (multiple) ya 5 ne 3, kubanga eyinza okugabizibwaamu 5 ne 3 . Mu  3 x 5 = 15 , 3 ne 5  zombi nkubisa za  15 ate 15  nkubise( multiple) ya   3 ne  5 .

"Nambuluzo"(factors) ze namba ze wekubisaamu okufuna namba endala. Eky’okulabirako  nambuluzo za 6 ziri 2 ne 3  kubanga 2 x 3 = 6 .Kyokka namba ezimu ziyinza okulambululwa mu ngeri ezisukka mu emu .Eky’okulabirako  , 12 eyinza okulambululwa nga  1×12, 2×6, oba  3×4.